lv lv lv it lv lv lv lv lv lv lv eo sl lv lt lt lv en lv en sl en lv fr fi en lv lv fr sl lv lv lv lv lv lv lv lv lv lv lv lv lv lv lv lt lv lv lv lv lt lv lt lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv fi lv lv lv lv lv lv lv lv lv lv lv lv lv lv lv lv lv it lv lv lv lv lv lv lv id lv lv lv lv lv ja fi fi lv lv lv lv lv lv en lv lv lv lv lv lv lv lv lt lv lv lv lv lv lv lv lv fr lv lv lv lv lv lv lv lv lv lv en lv lv lv lv lv lv lv lv lv lv lv lv de lv de lv de lv de lv de lv de id de en uz
Matu un bārdas griezumi vīriešiem.
Uzacu krāsošana ar hennu jeb biotatuāža.
27. apr. 2021, Nav komentāru
Vēlaties izceltas uzacis un padarīt spilgtāku un izteiksmīgāku skatienu? Sakiet ardievas ikdienas uzacu zīmēšanai ar zīmuli, izvēloties krāsot uzacis ar hennu Jūs iegūsiet skaisti izceltu uzacu efektu, un rezultāts saglabāsies 2-4 nedēļas.„Uzacu krāsošana ar hennu” jeb „Uzacu biotatuāža” ir atveseļošanās un ideālās uzacu formas izveidošanas procedūra, kur tiek izmantota īpaši uzacu krāsošanai radīta Brow Henna, kuras sastāvā ir sasmalcinātas Lavsonijas krūmu lapas.
Henna ir 100% dabīga krāsviela, kura nesatur konservantus, krāsu pastiprinātājus, un ķīmiskas piedevas. Tā ir nekaitīga ādai un neizraisa alerģijas. Brow Hennas sastāvdaļas stiprina uzacu matiņus, baro tos, kā arī sekmē atslāņojušos matu zvīņu salīmēšanos padarot uzacis spīdīgākas un gludākas. Procedūra ir droša, to var veikt arī jaunās māmiņas.
Brow Henna atšķirībā no mākslīgām krāsvielām stingri turas uz ādas un matiņiem, kā arī tai piemīt ārstējoša iedarbība – stiprina matu sīpoliņu un veicina matiņu augšana, tādējādi uzacis kļūst biezākas un izteiksmīgākas, kas ir īpaši aktuāli tiem, kuriem ir novērojama neliela matu atkāpšanās uzacu zonā. Rezultāts redzams jau pēc procedūras, tonis kļūst piesātinātāks pēc 12h.
Ja Jums ir veikts permanentais grims uzacīm, tad starp korekcijām ir ieteicams ietonēt uzacis ar hennu, lai atjaunotu ādas-matu stāvokli un padarītu krāsu piesātinātāku.
Kad ieteicams veikt šo procedūru:
Jūs audzējat uzacis, lai iegūtu jaunu formu;
Nav novērojama īpaši aktīva matiņu ataugšana, uzacīm ir saskatāmi tukšumi (plika āda);
Jums ir alerģija no ķīmiskām krāsām;
Uzacu matiņi ir vāji un cietuši no ķīmiskās krāsošanas.
Pirms procedūras mūsu speciālists konsultē klientu, noskaidro vēlmes un kopā izvēlas atbilstošu krāsu;
Tiek veikta uzacu korekcija un formas zīmēšana;
Uzacis tiek krāsotas ar Brow Hennu.
Krāsošanas efektivitāte ir atkarīga no matu dabīgā pigmenta un ādas tauku līmeņa.
Lai biotatuāžas efekts saglabātos pēc iespējas ilgāk:
Neslapināt uzacis 12-24h pēc procedūras;
12-24h neiet solārijā, pirtī, baseinā;
katru dienu ieziest uzacīs ar rīcineļļu vai citu eļļu (izņemot vīnogu un eihalipta eļļu);
pirms mazgāšanās sasmērēt uzacis ar eļļu vai taukainu krēmu;
Izvairīties no agresīvas kosmētikas lietošanas un tās ietekmes uz uzacīm.
Wellaplex matus saudzējošā sistēma.
27. apr. 2021, Nav komentāru
Jau vairākus gadus frizieriem ir iespēja savā darbā izmantot PLEX sistēmu. Tie ir produkti, kuru sastāvā ir vielas, kas nodrošina matu saišu
stiprināšanu. Tā ir inovatīva iespēja krāsot un pat balināt matus, maksimāli saudzējot un pat atjaunojot to struktūru. Mēs strādājam ar
WellPlex sistēmu, kura sastāv no trīs fāzēm. Pirmās fāzes produkts tiek pievienots krāsai vai balinātājam, tas aizsarga matus krāsošanas procesa laikā un
stiprina matu stiebra saites. Otrā fāze noslēdz procesu un kopj matus. Savukārt trešā paredzēta lietošanai mājās, lai ilgāk saglabātu salonā iegūto efektu.
JAUNUMS ir WellPlex sistēmas pielietošana ilgviļņu likšanas procesā. Meistari jau ir novērtējuši jauno tehnoloģiju praksē. Ilviļņu cirtas ir
elastīgas, mati ir veseli un spīdīgi.
JAUNAIS WELLAPLEX ir vislabākais partneris Wella Professionals matu krāsošanas produktiem matu balināšanas un krāsošanas procedūru laikā un paredzēts, lai darbotos ar tiem ideālā saskaņā; turklāt tas ir vienīgais produkts, ko ieteicams lietot ar Wella Professionals. Kolekcija sastāv no trim jauniem produktiem: No1 Bond Maker, kas palīdz radīt saites matos balināšanas vai krāsošanas laikā; No2 Bond Stabilizer, kas papildus nostiprina saites, līdzsvaro pH un spēcina matu struktūru pēc ķīmiskām procedūrām, un No3 Hair Stabilizer lietošanai mājās, lai saglabātu matus stiprus, gludus un mīkstus līdz nākamajai WELLAPLEX procedūrai.
Katrs produkts iedarbojas uz iekšējo matu struktūru, kur ķīmisko un mehānisko procesu vai apkārtējās vides izraisīta stresa ietekmē ir bojātas aminoskābju saites. WELLAPLEX rekonstruē iekšējās matu saites stiprākiem matiem. Spilgtas vai izmeklēti vieglas matu pārvērtības tagad var iegūt ar pārliecību, ka mati būs veselāki, elastīgāki un vieglāk veidojami. WELLAPLEX nostiprina matus no sākuma līdz beigām, tāpēc tagad vairāk klientu varēs teikt „jā” matu krāsai.
Galvenais, lai sasniegtu labākos matu krāsošanas rezultātus, ir optimāls pH līmenis; matu balināšanas un oksidējošiem matu krāsošanas produktiem ir augsts pH (~9-10), kas nepieciešams, lai atvērtu matu kutikulas, ļaujot balināšanas un krāsošanas molekulām iekļūt matos. No1 Bond Maker pH līmenis atbilst matu balināšanas un matu krāsošanas produktu pH līmenim, nodrošinot optimālu matu balināšanas un matu krāsošanas molekulu iekļūšanu matos, No2 Bond Stabilizer līdzsvaro pH faktoru pēc ķīmiskām matu procedūrām. Ieguvums ir stiprāka matu struktūra, neiesaistoties kompromisos ar matu balināšanas vai matu krāsošanas rezultātu.
WELLAPLEX palīdzēs saglabāt optimālu matu stāvokli arī gadījumos, kad vēlaties  iegūt blondus vai pat platīnblondus matus.
Balayage aktuāls arī 2021.gadā
27. apr. 2021, Nav komentāru
Balayage ir matu krāsošanas tehnika, kura skaistā izpildījumā dod iespēju vienā laikā un telpā nēsāt matus vairākās toņu niansēs, dažkārt pat pārejās no ļoti tumšiem matiem pie matu saknēm līdz pat ļoti gaišam tonim matu galos. Šie krāsojumi ir kā mākslas darbi, tie prasa no meistara precizitāti, zināšanas, iztēli un pacietību. Mūsu salonā šis pakalpojums ir pieprasīts. Krāsot matus “balayage” tehnikā izvēlās dažādu vecumu sievietes, jo krāsošanas tehniku var piemērot dažādu garumu un griezumu matiem.
Uzrakstīt par brīnišķīgo Balayage matu stilu mani iedvesmoja Ineta, #memedesignlatvia radītāja. Mēs atjaunojām Inetai balayge krāsojumu un bijām vienisprātis, ka šis stils ne tikai nezaudē aktualitāti, bet kļūst par friziermākslas klasiku. Stilisti to pilnveido un bagātina ar jaunām toņu niansēm un krāsu salikumu risinājumiem. Ietonētas tumšākas saknes un gaišākus matu galus vairāk izvēlas veidot brunetes, jo ādas krāsai un acu tonim labāk piestāv piesātināta matu krāsa pie saknēm. Laikā, kad matus vēl nekrāsoja ombre, balayage utt., bieži bija gadījumi, kad dāmas, kuras izvēlējās savus tumšos dabīgos matus krāsot ļoti gaišus, atzina, ka labāk jūtās pāris nedēļas pēc matu balināšanas, jo ir nedaudz redzamas ataugušās matu saknītes. Balayage ir ideāls risinājums šādam stāstam.
Matu krāsošanas vēsturē Balayage parādījās 70. gados Francijā. Tajā laikā tas bija ļoti revolucionārs risinājums, jo sabiedrība pārsvarā nēsāja stīvas frizūras ( ka sasalušas cepures). Matu krāsošanai lietoja kokvilnas strēmeles, lai atdalītu krāsošanai paredzētos matus no nekrāsojamās daļas.
Balayage krāsojums nav vienkārši izpildāms. Meistaram ir jābūt labi trenētam šādam matu krāsošanas stilam, labi jāpārzin matu struktūras īpatnības, katra klienta matu vēsture, matu kosmētikas īpašibas un problēmas, kādas var skart šādu  matu krāsojumu  nākotnē. Skaistas Balajažētas matu rotas īpašniecei jārēķinās ar nopietnāku naudas summu par laikietilpīgo pakalpojumu, vairākām stundām, kuras jāpavada salonā un rūpīgu matu kopšanu mājās un regulāru friziera apmeklējumu, balstoties uz meistara ieteikto plānu labai matu nākotnei. Dāmām iesaku rūpīgi izvēlēties meistaru un salonu, kur veikt šo matu krāsojumu, jo to var pamatoti dēvēt kā bīstamu matiem, ja ir izvēlēti pārāk stipri balinoši līdzekļi. Vienmēr ieteiktu izvēlēties samaksāt dārgāk, bet krāsot matus ar pārbaudītu matu kosmētikas firmu līdzekļiem un pārjautāt, vai balinātājam tiks pievienots PLEX! Es darbā izmantoju Plexu no wellas- Wellaplex. Par to sīkāk  var izlasīt: http://tiinalux.mozello.lv/jaunumi/tehnologiju-sasniegumi-matu-kopsana/
Iesaku arī neapstāties pie jau pierastā balayage stila- tumšas saknes pāriet gaišos matu galos.  Skaisti izskatās dažādu nianšu tonējumi- ledus, silver, pastelrozā, šampānieša, medus, koraļļu, krēma, lavanda, piparmētru zaļais, dūmakaini zilais…..tik daudz dažādu iespēju. Interesantus krāsu risinājumus var apskatīt Wella’s blogā: https://blog.wella.com/blonde-balayage-hair-ideas-and-formulas#paragraph-9
Liels paldies manām modelēm- Inetai, Paulai un Daigai.
Gunita no Tiinalux Salona.
Meistara blogs: Testējam matu Botoksu ar Elīnu
27. apr. 2021, Nav komentāru
Elīna taisno matus ar keratīnu. Ir pagājuši pāris mēneši kopš iepriekšējās taisnošanas reizes. Botoksu iepildīšu Elīnas matos ar mērķi atjaunot keratīna efektu, tomēr šoreiz ar saudzējošāku produktu. Elīnas mati ir smalki un prasa īpaši saudzīgu kopšanu, jo matu saknes tiek krāsotas ar permanento krāsu un mati garumā ir balināti balayage tehnikā.
1.diena- mati pēc procedūras jūtami iegūst apjomu un spīdumu.
Tiekamies ar Elīnu pēc divām dienām. Viņa ir pieradusi mazgāt matus katru dienu, tādēļ bijis grūti izturēt bez matu mazgāšanas. Viņa būtu varējusi tos mazgāt jau dienu agrāk, bet Es biju palūgusi izturēt divas dienas. Pēc mazgāšanas mati ir apjomīgi un skaisti.
Eksperimentējam vēl tālāk- veidojam lokas ar taisnotāju. Pārliecinos, ka matu botokss ir savienojams ar viļņainu matu struktūru.
Paldies Modelītēm un gaidīšu atsauksmes!
Vēl īsumā: Botoksa procedūra ilgst apmēram  2 stundas. Matus var mazgāt pēc 1-2 diennaktīm. Pirmajā dienā mati ir smagāki un gludāki, nekā tas būs pēc pirmās mazgāšanas reizes. Matu kopšana pēc botoksa procedūras- šampūns un kondicionieris bez sulfātiem un parabēniem. Procedūra maksās atkarībā no matu garuma un biezuma 35-70 eiro. Darbā tiek izmantots profesionāls Cocochoco botox. Vasaras sezonā nav papildus jālieto saules kosmētika, jo botox satur UV filtru.
Meistara blogs: Testējam matu Botoksu ar Ilzi
27. apr. 2021, Nav komentāru
Matu Botokss savu nosaukumu ieguvis balstoties uz matu veselīgo, atjaunoto vizuālo izskatu, kādu tie iegūst pēc procedūras veikšanas, kā arī saistībā ar  noturīgo efektu – matos tas saglabājās 8-16 nedēļas. Jau gadu desmitgade ir aizritējusi, kopš matu taisnošana ar keratīnu ir ieņēmusi stabilu vietu starp ikdienas pakalpojumiem salonā un klienti to ir iecienījuši.  Meistari un klienti dažkārt piesardzīgi izturās pret keratīna līdzekļa sastāvu, jo , ja mēs vēlamies, lai mati tiešām tiktu iztaisnoti- formaldehīdam vai tml vielai tur ir jābūt. Ražotāji nodrošina, lai tas būtu iekļauts sastāvā pieļautajā apjomā.
Botoksu piedāvāju kā alternatīvu keratīnam. Tas nesatur formaldehīdu, bet sastāvā ir keratīns. Mati tiek piepildīti, nogludināti, un arī pataisnoti. Tomēr tos iespējams arī saveidot lokās, kas nav iespējams pēc keratīna taisnošanas. Dabas draugiem- līdzeklis ir pilnībā vegānisks!
Izmantojot tikai dabīgas sastāvdaļas, tas palīdzēs atjaunot bojātu matu struktūru un tos atveseļojot - iegūstot mīkstus, gludus, spīdīgus matus ar zīdainu pieskārienu.
BOTOX darbība ilgst no 8 līdz 16 nedēļām, atkarībā no matu kopšanas un struktūras, porainības un citām atsevišķu matu īpašībām. Procedūras pamatā ir princips, ka bojāto poraino, ķīmiski bojāto vai citādi bojāto matu struktūra tiek atjaunota unikāli.
Savā meistara praksē ir redzēti dažādi labi un mazāk labi matu kopšanas produkti, tādēl vēlos pārliecināties par reālo botoksa efektu. Eksperimentam piekrīt divas burvīgas dāmas – Ilze un Elīna. Jau iepriekš- liels paldies modelītēm par atsaudzību!
ILZEs mati ir dabiski biezi, vidēji rupja un poraina matu strukstūra. Spurošanos pastiprina viegli viļņaina struktūra un regulāra matu krāsošana gaišos toņos ar permanentajām matu krāsām. Veiksim matu botoksa procedūru ar mērķi matus mitrināt, piepildīt bojātās vietas, nogludināt spurainību un atjaunot matu dabīgo spīdumu. 1.attēlā Ilzes mati pirms procedūras:
Veicam Botoksa procedūru. Pirmajā dienā mati izskatās kā iztaisnoti ar keratīnu, jo procedūras procesā tiek izmantots matu taisnotājs.
Matus nedrīkst mazgāt, vismaz 1 diennakti, ieteicams pat pagaidīt divas un tā- tiekamies ar Ilzi salonā pēc divām dienā. Taisnotāju nelietoju, žāvēju matus  brīvi, izmantoju brašingu. Rezultāts ir skaists- mati apjomīgi, veselīgi, krāsas tonis nav mainījies.
Vēl īsumā: Botoksa procedūra ilgst apmēram  2 stundas. Matus var mazgāt pēc 1-2 diennaktīm. Pirmajā dienā mati ir smagāki un gludāki, nekā tas būs pēc pirmās mazgāšanas reizes. Matu kopšana pēc botoksa procedūras- šampūns un kondicionieris bez sulfātiem un parabēniem. Procedūra maksās atkarībā no matu garuma un biezuma 35-70 eiro. Darbā tiek izmantots profesionāls Cocochoco botox. Vasaras sezonā nav papildus jālieto saules kosmētika, jo botox satur UV filtru.
Koleston Perfekt ME+ matu krāsa-līderis nozarē!
23. sep. 2020, Nav komentāru
Laba ziņa dāmām, kuras mūsu salonu ir izvēlējušās par savu matu krāsošanas darbnīcu, novērtējot matu krāsas labo kvalitāti un noturību ilgtermiņā, kā arī saudzējošo iedarbību uz matu struktūru un galvas ādu. Viena no mūsu salona darbā izmantotajām krāsām Koleston Perfect ME+ ( WELLA) ir ieguvusi Latvijas Matu Ārstu Asociācijas atzinumu kā dermatoloģiski draudzīga galvas ādai, ar minimālu alerģijas risku.
7. sep. 2020, Nav komentāru
Jau desmitgadi salonā stabilu vietu ieņem keratīna taisnošanas pakalpojums. Tomēr patreizējās modes tendences atgriež priekšplānā lokainus , pat sīki sprogainus matu sakārtojumus. Vēlamies veselus, gludus matus un iespēju veidot lokas vienlaikus. Šeit ir risinājums- matu botokss. Detalizētāks aprakst, bagātināts ar fotogrāfijām no personīgās pieredzes- lasi meistara blogā./meistara-blogs/matu-botokss--testejam/
Aicinu pieteikties skaistumkopšanas speciālistus darbam mūsu salonā.
26. jūn. 2020, Nav komentāru
Rakstīt uz epastu: tiinalux@gmail.com
Tiinalux mājaslapā jauna sadaļa- "Meistara Blogs".
7. okt. 2019, Nav komentāru
Ideja radās veidot šādu lasāmu, skatāmu sadaļu no salona meistaru personīgās prakses un pārdomām. Viena lieta ir oficiālās reklāmas un atstrādāti raksti par matu kopšanu, krāsošanu utt, bet realitāte bieži vien atšķirās ar negaidītām problēmām un situācijām. Blogā aicināšu kolēģus dalīties ar savām domām.
Mini piesakņu gofre DIVA- tagad arī mūsu e-veikalā.
31. jūl. 2019, Nav komentāru
Piesakņu gofre Diva ir ļoti viegla un neliela, bet dod matu sakārtojam noturīgu apjomu līdz pat nākošajai mazgāšanas reizei. Tā ātri uzsilst un gludās keramikas plāksnes aizsargā matus pret karstuma nelabvēlīgu iedarbību. Gofre ir labas kvalitātes, ražota UK. Var nopirkt mūsu salonā un eveikalā:
NIOXIN Salons 2018- atzinība World of Wella apbalvošanas ceremonijā.
16. mai. 2019, Nav komentāru
13.maijā restorānā Kaļķu Vārti Wella Professionals oficiālais pārstāvis Latvijā „SIROWA Rīga” rīkoja svinīgas vakariņas sveču gaismā saviem VIP klientiem. Vakariņu galvenais mērķis bija nosvinēt Wella panākumus Latvijā un pateikt paldies labākajiem Wella klientiem un sadarbības partneriem.
Svinīgo vakariņu laikā tika godināti labākie un veiksmīgākie Wella sadarbības partneri.  Mēs ieguvām balvu nominācijā: "NIOXIN Salons 2018".
2019.gadā Salons Tiinalux svin SUDRABKĀZAS...
12. mai. 2019, Nav komentāru
jeb 25.gadi Skaistuma Misijā.
OPAL-ESSENCE- jauni, skaisti matu toņi no ILLUMINA COLOR
3. mai. 2019, Nav komentāru
Piedāvājam 5 jaunus matu toņus gaišu matu krāsošanai. Tie ir aktuāli un skaisti toņi, ko radījuši Wellas Top stilisti sadarbībā ar mākslīgo  intelektu. Aicinām izmēģināt tos jau šajā pavasarī. Jūties iedvesmota!
Pūderveida matu sakņu korektors.
18. feb. 2019, Nav komentāru
Profesionāli izstrādāts pūderveida matu krāsas korektors ataugušajām saknēm starp krāsošanas reizēm. Vienkārši lietojams gan salonā, gan mājās. Šis jaunais produkts īpaši iepriecinās, ja diskomfortu rada ātri ataugošas sirmas saknes. Patreiz Wella LV piedāvā divus toņus- melnu un vidēji brūnu.
E veikalā jauni produkti- vēsa blonda toņa iegūšanai.
6. feb. 2019, Nav komentāru
E veikalā pasūtīšanai pievienoti jauni produkti- šampūns un kondicionieris vēsa blonda matu toņa iegūšanai un uzturēšanai- Wella Blonde Recharge Blend. Tie satur krāsas pigmentus gaišu matu dzeltēšanas novēršanai. Kopšanas komplekss gaišu matu aizsargāšanai pret lūšanu.
Biotatuāža jeb uzacu krāsošana ar hennu- piesakies!
30. jan. 2019, Nav komentāru
Uzsākam piedāvāt pakalpojumu- uzacu biotatuāža. Uzacu krāsošanai iespējams izvēlēties 6 dažādu toņu hennas krāsas. Procedūra aizņem 40-60 minūtes . Pakalpojuma cena ir 15 eiro. Ietverta  arī uzacu korekcija.
Drīzumā!- Uzacu krāsošana ar hennu jeb biotatuāža.
18. jan. 2019, Nav komentāru
Vēlaties izceltas uzacis un padarīt spilgtāku un izteiksmīgāku skatienu? Sakiet ardievas ikdienas uzacu zīmēšanai ar zīmuli, izvēloties krāsot uzacis ar hennu Jūs iegūsiet skaisti izceltu uzacu efektu, un rezultāts saglabāsies 2-4 nedēļas.„Uzacu krāsošana ar hennu” jeb „Uzacu biotatuāža” ir atveseļošanās un ideālās uzacu formas izveidošanas procedūra, kur tiek izmantota īpaši uzacu krāsošanai radīta Brow Henna, kuras sastāvā ir sasmalcinātas Lavsonijas krūmu lapas.
Wellaplex matus saudzējošā sistēma.
12. jan. 2019, Nav komentāru
Jau vairākus gadus frizieriem ir iespēja savā darbā izmantot PLEX sistēmu. Tie ir produkti, kuru sastāvā ir vielas, kas nodrošina matu saišu
stiprināšanu. Tā ir inovatīva iespēja krāsot un pat balināt matus, maksimāli saudzējot un pat atjaunojot to struktūru.
12. jan. 2019, Nav komentāru
Matu Pulēšana- ir inovatīva procedūra, kā palīgs ataudzēt veselus matus.
Uzacu krāsošana ar hennu jeb biotatuāža.
Wellaplex matus saudzējošā sistēma.
Balayage aktuāls arī 2021.gadā
Meistara blogs: Testējam matu Botoksu ar Elīnu
Meistara blogs: Testējam matu Botoksu ar Ilzi
Koleston Perfekt ME+ matu krāsa-līderis nozarē!